མདོ་སྨད་མཚོ་སྔོན་པོའི་དམངས་ཁྲོད་དུམཚོ་སྔོན་པོའི་ནང་ན་གསེར་ཉ་མངཞེས་པའི་ཀུན་པོའི་ངག་ན་ཡོད་པའི་བསྟོད་གླུ་ཞིག་ཡོད་ལ།རྒྱ་ནག་ཚང་གིས་མཚོ་སྔོན་པོརམཐོ་སྒང་གི་མུ་ཏིགཅེས་བཏགས་ནས་མཚོ་སྔོན་པོའི་རིན་ཐང་དང་ཁྱད་ཆོས་མཚོན་ཡོད།གཞུང་གིས་ཐེངས་གཉིས་ཙམ་ལ་མཚོ་སྔོན་པོ་ཡོངས་ནས་བཀག་སྡོམ་གྱིས་སྲུང་སྐྱོང་བྱས་པའི་ཚུལ་བསྟན་ཡོད་མོད།འོན་ཀྱང་སྲུང་སྐྱོབ་འབྲས་ལྡན་ཞིག་ཐུབ་ཡོད་མེད་བཤད་དཀའ།ཉེ་ལམ་དམངས་ཁྲོད་ན་འབྲོག་པ་མི་དམངས་ཀྱིས་མ་བསྐུལ་ཁུར་དུ་བླངས་ནས་མཚོ་སྔོན་པོ་དང་མཚོ་སྔོན་པོའི་གསེར་ཉ་སྲུང་སྐྱོབ་བྱས་དང་བྱེད་ཀྱིན་ཡོད་པ་གོ་ཐོས་བྱུང་།དེ་ནི་ཤིན་ཏུ་དགའ་འོས་པའི་དོན་དག་ཅིག་རེད།དེ་རིང་མཚོ་སྔོན་པོ་དེ་ཁ་ཡོད་ལག་ཡོད་ཀྱིས་སྲུང་སྐྱོབ་ཡག་པོ་ཞིག་བྱེད་མ་ཐུབ་ཚེ།ཉི་མ་ཞིག་ལམཚོ་སྔོན་པོ་ནང་ན་གསེར་ཉ་མེདཔར་གྱུར་རྒྱུ་དང་།མཐོ་སྒང་གི་མུ་ཏིགདེམུ་ཏིག་ཤི་རོཞིག་ཏུ་གྱུར་ཉེན་ཤིན་ཏུ་ཆེ།ཞེས་ཁོར་ཡུག་སྲུང་སྐྱོབ་པས་བློ་འཚུབ་ངང་བཏང་བའི་ཉེན་བརྡ་དེ་མངོན་པར་མི་འགྱུར་རྒྱུར་ཀུན་པོས་དུས་ད་ནས་བཟུང་འབད་བརྩོན་བྱེད་དགོས།